ಐಪಿಎಲ್: ಸ್ಟೋನಿಸ್ ಅಬ್ಬರ, ಡೆಲ್ಲಿ 1578 ದುಬೈ, ಸೆ.20: ವೇಗದ ಬೌಲರ್ ಮುಹಮ್ಮದ್ ಶಮಿ ನೇತೃತ್ವದ ಶಿಸ್ತುಬದ್ದ ಬೌಲಿಂಗ್ ದಾಳಿಯ ಹೊರತಾಗಿಯೂ ಇನಿಂಗ್ಸ್ ಅಂತ್ಯದಲ್ಲಿ ಅಬ್ಬರಿಸಿದ ಸ್ಟೋನಿಸ್ ಅರ್ಧಶತಕ53,21 ಎಸೆತ, 7 ಬೌಂಡರಿ, 3 ಸಿಕ್ಸರ್ ನೆರವಿನಿಂದ ಡೆಲ್ಲಿ ಕ್ಯಾಪಿಟಲ್ಸ್ ತಂಡ ಕಿಂಗ್ಸ್ ಇಲೆವೆನ್ ಪಂಜಾಬ್ ವಿರುದ್ಧ 20 ಓವರ್ಗಳಲ್ಲಿ 8 ವಿಕೆಟ್ ನಷ್ಟಕ್ಕೆ 157 ರನ್ ಗಳಿಸಿದೆ. ನಾಯಕ ಕೆ.ಎಲ್.ರಾಹುಲ್ ಟಾಸ್ ಜಯಿಸಿ ಮೊದಲು ಬೌಲಿಂಗ್ ಆಯ್ದುಕೊಂಡರು.ರವಿ ಬಿಶ್ನೋಯ್ ಹಾಗೂ ಶೆಲ್ಡನ್ ಕೊಟ್ರೆಲ್ ಪಂಜಾಬ್ ಪರ ಚೊಚ್ಚಲ ಪಂದ್ಯ ಆಡುವ ಅವಕಾಶ ಪಡೆದರು. ಅನ್ರಿಚ್ ನೊರ್ಟ್ಜೆ ಡೆಲ್ಲಿ ಪರ ಅಂತಿಮ11ರ ಬಳಗದಲ್ಲಿ ಸೇರ್ಪಡೆಯಾದರು. ಶಮಿ315 ದಾಳಿಗೆ ಸಿಲುಕಿದ ಡೆಲ್ಲಿ 4ನೇ ಓವರ್ನಲ್ಲಿ 13 ರನ್ಗೆ 3 ವಿಕೆಟ್ಗಳನ್ನು ಕಳೆದುಕೊಂಡು ಕಳಪೆ ಆರಂಭ ಪಡೆದಿತ್ತು. 4ನೇ ವಿಕೆಟ್ಗೆ 73 ರನ್ ಸೇರಿಸಿದ ನಾಯಕ ಶ್ರೇಯಸ್ ಅಯ್ಯರ್39, 32 ಎಸೆತ, 3 ಸಿಕ್ಸರ್ಹಾಗೂ ರಿಷಭ್ ಪಂತ್31,29 ಎಸೆತ, 4 ಬೌಂಡರಿತಂಡವನ್ನು ಆಧರಿಸಲು ಯತ್ನಿಸಿದರು. ಪಂತ್ರನ್ನು ಕ್ಲೀನ್ಬೌಲ್ಡ್ ಮಾಡಿದ ರವಿ ಈ ಜೋಡಿಯನ್ನು ಬೇರ್ಪಡಿಸಿದರು. ಪಂತ್ ಔಟಾದ ಬೆನ್ನಿಗೆ ಅಯ್ಯರ್ ಕೂಡ ವಿಕೆಟ್ ಕೈಚೆಲ್ಲಿದರು. ತಂಡ ಸಂಕಷ್ಟದಲ್ಲಿದಾಗ ಆಸರೆಯಾದ ಸ್ಟೋನಿಸ್ ಅವರು ಜೋರ್ಡನ್ ಎಸೆದ ಕೊನೆಯ ಓವರ್ನಲ್ಲಿ 2 ಸಿಕ್ಸರ್ ಹಾಗೂ 3 ಬೌಂಡರಿ ಸಹಿತ 25 ರನ್ ಕಲೆ ಹಾಕಿದರು. ಕೊನೆಯ ಓವರ್ವೊಂದರಲ್ಲೇ 30 ರನ್ ಹರಿದುಬಂತು. ಪಂಜಾಬ್ ತಂಡ ಡೆಲ್ಲಿ ವಿರುದ್ಧ ಆಡಿರುವ ಕಳೆದ 5 ಪಂದ್ಯಗಳ ಪೈಕಿ 4 ಪಂದ್ಯಗಳನ್ನು ಗೆದ್ದುಕೊಂಡಿತ್ತು.